אוניברסיטת אדינבורו

אוניברסיטת אדינבורו (באנגלית: University of Edinburgh), היא אוניברסיטת מחקר ציבורית סקוטית הממוקמת בעיר אדינבורו, בירת סקוטלנד אשר נוסדה בשנת 1583. אתר האוניברסיטה ממוקם עמוק בתוך מרקם העיר העתיקה, ונבחר על ידי ארגון אונסק"ו כאתר מורשת עולמית. אוניברסיטת אדינבורו מקבלת כ-50,000 פניות בכל שנה, מה שממקם אותה במקום הרביעי בבריטניה כאוניברסיטה הפופולרית ביותר בהיקף הפונים. האוניברסיטה חברה ברשת אוניברסיטאס 21, באיגוד של אוניברסיטאות חבר העמים הבריטי, בקבוצת ראסל, בליגה האירופית לאוניברסיטאות מחקר, בקבוצת קוימברה וחברה מייסדת של מכון אלן טיורינג בלונדון. היסטוריה הקמת האוניברסיטה מיוחסת לבישוף רוברט ריד מקתדרלת סנט מגנוס , שהוריש סכום כסף נכבד בשנת 1558, אשר עזר להקמתה מאוחר יותר. האוניברסיטה הוקמה על בסיס צ'רטר מלכותי שהעניק ג'יימס השישי, מלך סקוטלנד ב-1582. במאה ה-18 אוניברסיטת אדינבורו הייתה המרכז המוביל של הנאורות האירופית (ההשכלה הסקוטית), ונחשבה לאחת האוניברסיטאות העיקריות של היבשת. היא זכתה אז לכינוי "אתונה של הצפון". בין בוגרי האוניברסיטה ניתן למצוא את הביולוג צ'ארלס דרווין, הפילוסוף דייוויד יום, ממציא הטלפון אלכסנדר גרהאם בל והסופר ארתור קונן דויל. קולג'ים ובתי ספר בשנת 2002 האוניברסיטה אורגנה מחדש מתשע פקולטות לשלושה 'קולג'ים'. בתוך הקולג'ים הללו נמצאים 'בתי ספר', המייצגים דיסציפלינה אקדמית אחת כמו אינפורמטיקה, או מרכיבים דיסציפלינות אקדמיות סמוכות כמו בית הספר להיסטוריה, קלאסיקה וארכאולוגיה. החל משנת 2021, לאוניברסיטה יש 21 בתי ספר בסך הכול: הקולג' למדעים והנדסה (1583) בית הספר למדעי הביולוגיה בית הספר לכימיה בית הספר להנדסה בית הספר למדעי הגאוגרפיה בית הספר לאינפורמטיקה בית הספר למתמטיקה בית הספר לפיזיקה ואסטרונומיה הקולג' לרפואה ורפואה וטרינרית (2002) בית הספר לרפואה בית הספר לרפואה וטרינרית הקולג' לאמנויות, מדעי הרוח ומדעי החברה (2016) בית הספר למנהל עסקים בית הספר לאמנות בית הספר לחינוך בית הספר לכלכלה בית הספר לבריאות במדעי החברה בית הספר להיסטוריה, קלאסיקה וארכיאולוגיה בית הספר למשפטים בית הספר לספרות, שפות ותרבויות בית הספר לפילוסופיה, פסיכולוגיה ומדעי השפה בית הספר למדעי החברה והפוליטיקה מרכז האוניברסיטה הפתוחה בית הספר לתאולוגיה דירוגים דירוג בין-לאומי דירוג שאנגחאי: מקום 38 (2023) Times Higher Education: מקום 30= (2024) דירוג QS לאוניברסיטאות: מקום 22 (2024) דירוג אזורי - הממלכה המאוחדת דירוג שאנגחאי: מקום 5 (2023) Times Higher Education: מקום 5 (2024) דירוג QS לאוניברסיטאות: מקום 5 (2024) קישורים חיצוניים אתר האינטרנט הרשמי של אוניברסיטת אדינבורו (באנגלית) אוניברסיטת אדינבורו, ברשת החברתית פייסבוק אוניברסיטת אדינבורו, ברשת החברתית X (טוויטר) אוניברסיטת אדינבורו, ברשת החברתית אינסטגרם אוניברסיטת אדינבורו, ברשת החברתית LinkedIn אוניברסיטת אדינבורו, סרטונים בערוץ היוטיוב אוניברסיטת אדינבורו, באתר אנציקלופדיה בריטניקה (באנגלית) אתר האוניברסיטה (באנגלית) הערות שוליים